148 



viser yderst en tyndvægget Epidermis, hvis lave og smalle 

 Celler sete fra Fladen have en langstrakt rektangulær Form. 

 Under denne Overhud findes et Korkvæv bestaaende af to 

 Cellag. fremgaaede ved Tangent ialdeling af et oprindelig 

 enkelt, som er udviklet af Rodens yderste Periblemlag*). 



Indenfor dette findes Barkeas Luftvæv ; det bestaar yderst 

 af to à tre concentriske Lag af meget tyndvæggede, vide 

 Celler med store, firekantede Inter cellulargange imellem sig; 

 disse Celler ere temmelig forgængelige, idet deres Yægge 

 mere eller mindre kollabere. Indenfor dette Væv træffes 

 dernæst et overordenlig elegant udviklet svampet Parenkym, 

 hvis cylindriske, noget langstrakte, klare Celler ere ordnede 

 i fire à fem koncentriske Lag og tillige regelmæssig efter 

 Radius ; fra disse Cellers Sidevægge udgaa fire Rækker af 

 korte Arme, to radiale og to tangentiale; sete paa Tværsnit 

 danner hver Celle altsaa en regelmæssig firestraalet Stjærne; 

 Nabocellernes Arme støde sammen, som altid i saadant 

 »Stjærneparenkym«, og hele dette Arrangement giver et yderst 

 regelmæssigt og nydeligt Billede. Cellerne i Indrebarken 

 have ingen Armforlængelser (med Undtagelse af det yderste 

 Lags, hvis udadvendende Vægge have meget korte Arme); 

 Intercellularrummene i disse fire à fem Cellag ere derfor 

 mindre, men dog meget tydelige. Inderst afsluttes Barken 

 af en temmelig smaacellet Endodermis med Caspary'ske Pletter 

 paa Radialvæggene, [Fig. 5, s]. 



Centralcylinderen i Heteranthera reniformis's Rødder af 

 1ste Orden er vel udviklet; jeg har hyppigst fundet den 

 octark; de primære Kar ere smalle; indenfor dem findes 

 fire meget store, tyndvæggede Skruekar, der dog ikke støde 

 sammen i Rodens Axe, men adskilles ved et mindre, paa 

 Rodtværsnittet centralt Parti af »Bindevæv«. Leptomstrængene 

 ere (paa et saadant Snit) ikke lette at adskille skarpt fra 

 »tissu conjonctif«; hver indeholder kun ét Sirør [Fig. 5, er], 



*) Det subepidermal Lag i Rødder er ofte uddannet paa en egen 

 Maade, nemlig som det saakaldte epiderrnoidale Lag; dette Væv 

 findes ikke her hos Heteranthera. 



